open-index/open-wikipedia-markdown huggingface dataset:
Одежда

[мини|[Г.г. Стефан|Архиепископот Охридски и Македонски г.г. Стефан во богослужбена одежда]]
**Одежда** (руски и старословенски: облека) — церемонијална облека на православните свештеници во богослужбата. Исто така, во иста смисла, овој збор го користат и унијатите. Во историски и регионален контекст, овој збор се користел за церемонијална облека на владетели, витези, кралеви, благородници;

Во раното христијанство, свештениците носеле облека слична на секојдневната облека, но од скапоцени материјали и ја носеле само за време на богослужбите. Постоеле и одежди налик на старозаветните. Христијанската црква, чувајќи го преданието, во подоцнежните векови не го променила значително обликот на старите одежди.

Црковните одежди се со одредени бои, од кои секоја има посебно значење. Белата е симбол на радост, чистота и просветлување. Црвената боја има значење на крв што ја пролеале Христос и неговите ученици, апостоли, светци и маченици. Зелената боја е симбол на надеж за вечно блаженство, стекнато преку заслугите на Исус Христос и дарот на Светиот Дух. Црната и темноцрвената боја претставуваат каење и тага.

Самите одежди го предупредуваат свештеникот побожно да ја врши богослужбата и го потсетуваат на доблестите со кои треба да се одликува.

Секоја свештена одежда мора да биде осветена од епископ или свештеник. Кога се облекуваат одеждите, се изговараат молитвите пропишани со типик. Одеждите може да се користат само за богослужбени цели. Што се однесува до бојата на црковната облека, на почетокот белата била доминантна боја. Подоцна, во време на пости биле воведени пурпурни или црни одежди, а во текот на годината и црвени, зелени, златна и други во текот на годината. Најчесто се извезени и украсени.

Секој од трите степени на православното свештенство има своја облека.

* **ѓаконски одежди** се: стихар (обично бел сличен на грчката облека хитон, кој го покрива целото тело од вратот до долу), нараквици и орар (долга лента што ѓаконот ја носи преку левото рамо и знак на заедничка молитва за време на богослужбата);

* **презвитерски (свештенички) одежди** се: стихар, епитрафил (орар чиишто два краја се свиткани нанапред, свештеникот го става околу вратот), појас, нараквици и фелон (наметка без ракави со отвор за навлекување преку главата, се облекува над стихарот) ;

* **архијерејски (епископски) одежди** се: стихар, епитрафил, појас, нараквици, набедреник (четириаголна ткаенина што се обесува со еден агол околу половината на десната натколеница; набедреник носат и заслужните свештеници), сакос (облека создадена со комбинирање на облека на византиските цареви и облека на старозаветните првосвештеници, расечен од страните и врзан со златни прапорци; се облекува преку стихарот), омофор (го носи архијереј преку двете рамења), митра (грчки: појас, шамија; капа) и жезол (метален стап што му се доделува на архијерејот при ракополагање). Знаци на епископското достоинство се и панагијата и градниот крст.

## Поврзано
* Камилавка
* Стихар
* Епитрафил
* Набедреник
* Митра
* Жезол

## Наводи

## Надворешни врски
*Црковно-богослужбени одежди на Православната википедија

Категорија:Православие
Категорија:Свештена одежда
ФК Брентфорд

**ФК Брентфорд** — англиски фудбалски клуб од Брентфорд, Западен Лондон. Моментално се натпреварува во Премиер лигата, првото ниво на англискиот фудбал.

Клубот е основан во 1889 година. Најголемиот период од своето постоење Брентфорд го поминал играјќи во понисиките лиги на англискиот фудбал. Својот најголем успех клубот го остварил во сезоната 1935-1936, кога го освоил петттото место во старата Прва дивизија, што е нивниот највисок лигашки пласман до денес. Покрај тоа Брентфорд, исто така, четири пати стигал до четвртфиналето на ФА купот и трипати бил финалист во Трофејот на фудбалската лига. Во сезоната 2020-2021, како победник на плејофот во Чемпионшип, Брентфорд изборил промоција во Премиер лигата за првпат во својата историја. Така, тие се вратиле во најсилната фудбалска лига на Англија после 74 години.

Прекарот на клубот се *пчели*. Од 1904 година, својте домашни натпревари Брентфорд ги игра на Брентфорд Комјунити Стедиум, кој има нешто повеќе од 17,000 седечки места. Најголеми ривалства клубот има со својте лондонски соседи Фулам и Квинс Парк Ренџерс. Традиционалната опрема во која играат се пругаст црвено-бел дрес и црни шорцеви.

## Играчи
### Моментален состав

## Титули
### Домашни натпреварувања
***[[Втора дивизија на фудбалската лига на Англија|Втора дивизија]] : 1**
:1934-1935

***[[Трета дивизија на фудбалската лига на Англија|Трета дивизија]] : 1**
:1991-1992

***[[Трета дивизија на фудбалската лига на Англија - Југ|Трета дивизија Југ]]** : **1** 
:1932-1933

***[[Четврта дивизија на фудбалската лига на Англија|Четврта дивизија]] / [[Трета дивизија на фудбалската лига на Англија|Трета дивизија]] / [[Фудбалска лига на Англија Два|Лига Два]]** : **3**
:1962-1963, 1998-1999, 2008-2009

### Регионални натпреварувања
***[[Лондон сениор куп]] : 1**
:1897-1898

## Наводи

## Надворешни врски
*Официјално мрежно место

Брентфорд
Котва

десно|мини|250x250пкс| Адмиралитетско сидро
мини|220x220пкс| Рановизантиски котви
мини|223x223пкс| Сидрен вител ''Матроз'', 1925 година
**Котва** или **сидро** — направа со која бродот привремено се врзува за дното против ветер, водни струи и речна матица. Котвата со тежината и обликот се вкопува во дното на морето, езерото или реката и го задржува бродот, условно кажано, на едно место.

## Историја
Првото сидро било голем, тежок, прободен камен. Било поврзано со бродот со синџир или јаже. Подоцна се бирало дрво со многу краци,  со неправилен облик. Тоа многу полесно се вкопувало во дното и со тоа посигурно да се закотви. Во VIII век пр. н. е. Грците направиле железни котви. На почетокот на н.е. се појавуваат котви со два крака (лопати) и шипка (столб). Денес се користат: адмиралитетско сидро со две лопати и подвижен столб, конструиран од Англичанецот Портер; зглобно сидро без столб со подвижни лопати; печуркино сидро за трајно закотвување на бродови светилници; сплаварски котви за сплавови и четирикраки котви за речни бродови.

## Симбол на сидро
61x61пкс|Знак за сидро Бродовите се закотвуваат на одредено место наречено сидриште. Ова место е означено на наутичките карти и на самите сидришта со симболот на сидро како на сликата или со превртено сидро кога не е дозволено закотвување на бродови. Како симбол на морето и морнарицата, ги украсува морнарските униформи, капите и копчињата на сите морнари во светот. Често е мотив на тетоважи, како во хералдиката и вексилологијата.

## Наводи

Категорија:Симболи
Категорија:Морепловство
Црква „Св. Петка“ - Катраница

**Света Петка** () — црква во селото Катраница, Кајларско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Црквата е изградена околу 1700 г. и има вредни фрески од истиот период. Тие настрадале од пожар во 1900 г., а подоцна и од апитропите на цркват кои ги малтерисале, за црквата да биде одново живописана. Во неа е зачуван вреден резбан иконостас.

## Поврзано
* Леринско-преспанско-еордејска епархија

## Наводи

Петка, Катраница
Петка, Катраница
Категорија:Појавено во 1700 година
Црква „Св. Димитриј“ - Катраница

**Свети Димитриј** () — црква во селото Катраница, Кајларско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Црквата е изградена во 1725 – 1726 г., по изгрдабата на другат аголема црква во селото — „Св. Петка“ и прогласена за катедрала на Мегленската епископија. Според преданието, во „Св. Димитриј“ во турско време работело тајно училиште. Црквата има вреден фрески од времето на нејзината изградба кои пострадале од германските единици за време на Втората светска војна, а подоцна и од ептропите на црквата кои ги малтерисале, за црквата да биде одново живописана. Во храмот има зачуван резбан иконостас и вреден амвон.

## Слики

Pirgi Katranitsa St Demetrius Church St John.jpg|Свети Јован
Pirgi Katranitsa St Demetrius Church Frescoes 1.jpg | Фрески во црквата
Pirgi Katranitsa St Demetrius Church Frescoes 2.jpg | Фрески во црквата
Pirgi Katranitsa St Demetrius Church Holy Maccabean martyrs.jpg | Седумте браќа Макавејски
Pirgi Katranitsa St Demetrius Church Inscription.jpg | Ктиторскиот натпис
Pirgi Katranitsa St Demetrius Church Saint Fresco.jpg | Непознат светец
Pirgi Katranitsa St Demetrius Church St Eleazar.jpg | Свети Елеазар
Pirgi Katranitsa St Demetrius Church St Polemius.jpg | Свети Полемиј
Pirgi Katranitsa St Demetrius Church St Procopius.jpg | Свети Прокорпиј


## Поврзано
* Леринско-преспанско-еордејска епархија

## Наводи

## Надворешни врски

Димитриј, Катраница
Димитриј, Катраница
Категорија:Појавено во 1726 година
Димитриј, Катраница
Црква „Св. Петка“ - Песодер

**Света Петка** () — црква во селото Песодер, Леринско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Точната година на изградба е непозната. Храмот е обновен во 1848 г. Најраните икони во него се од 1730 г., видливо од долниот лев дел на царските двери. Сепак, дверите веројатно се донесени од постара црква. Самата црква е во облик на проста камена трикорабна базилика со машки влез од север и женски влез од запад. Во 1906 г. од северозападната страна е изградена камбанарија по нарачка на архимандритот Модест; таа е од камен и висински поделена на три дела. Уметничка вредност имаат иконостасот, амвонот и владичкиот престол, кои се резбани. Над столбовите има фрески со светци. Иконата „Христос Голем Архијереј“ (1849) е дело на браќата зографи Васил и Јован од јанинското село Воштина и потпишана „χειρ Βασιλείου και Ιωάννου των αδελφών“.

Во параклисот „Св. Харалампиј“ сместен во дворот на црквата во 1904 г. е погребана главата на големогрчкиот деец Павлос Мелас, која таму останала три години.

Во 1962 г. црквата е прогласена за споменик на културата.

## Поврзано
* Леринско-преспанско-еордејска епархија

## Наводи

Петка, Песодер
Петка, Песодер
Категорија:Споменици на културата во Преспа (општина)
Категорија:Појавено во 1848 година
Врв (геометрија)

мини|240x240пкс| Врвот и основата на квадратна пирамида
**Врв** — теме кое во извесна смисла е „највисокото“ од сликата или телото на кои им припаѓа. Поимот обично се користи за да се однесува на теме спротивно од некоја „основа“. 

## Рамнокрак триаголник
Во рамнокрак триаголник, врвот е темето каде што се спојуваат двете страни со еднаква должина, наспроти нееднаквата трета страна.

## Пирамида и конус
Во пирамида или конус, врвот е темето на „врвот“ (спроти основата). Во пирамидата, темето е точката што е дел од сите странични лица или каде што се спојуваат сите странични рабови.

## Наводи

Категорија:Полиедри
Категорија:Триаголници
Црква „Св. Троица“ - Песодер

**Света Троица** — () — манастирска црква во селото Песодер, Леринско, Егејска Македонија. Влегува во состав на Леринско-преспанско-еордејската епархија на Цариградската патријаршија.

**Песодерскиот манастир** се наоѓа на 4&nbsp;км западно од Песодер, во месноста Икона среде букова шума на планината Баба. Изграден е во 1050 г. За ова сведочи камената плоча поставена во надворешната ниша над јужната врата на храмот. Манастиротт е обновен и црквата го добила денешниот базиликален изглед некаде помеѓу 1600 и 1650 г. кој тогаш бил популарен. За тоа говори фактот што плочата е напишана цифри, а не со букви како што исто така се практикувало во тоа време. Градбата е изградена од фрагменти од византиски тули, а во насипот од северната страна се откриени камени печати.

Во манастирот во 1867 г. седум гркомани ја основале организацијата „Неја филики етерија“. Манастирот бил засолниште на грчки чети за време на грчката вооружена пропаганда во Македонија, и во 1906 г. е уништен од македонски чети. Сè до крајот на отоманската власт останал во рацете на Патријаршијата, под врховенството на Мегленската митрополија.

Во 1974 г. црквата е прогласена за споменик на културата.

## Поврзано
* Леринско-преспанско-еордејска епархија

## Наводи

Троица, Песодер
Троица, Песодер
Троица, Песодер
Категорија:Споменици на културата во Преспа (општина)
Валхум

**Валхум** () — општина во округот Емсланд, во сојузната покраина Долна Саксонија, Германија.

## Географија
### Местоположба

Општината се наоѓа помеѓу реката Емс на исток и границата со Холандија на запад, помеѓу градот Лер и окружниот град Мепен.

### Соседни општини

Соседни општини се: на север е општината Дерзум, на исток е општината Клузе, а на југ е општината Зуструм во општинската заедница Латен.

## Галерија


Податотека:Walchum - Ossenweg - Herzogsee - Badestrand 14 ies.jpg|Плажа на езерото Херцог
Податотека:Walchum - Steinbilder Straße - Marinapark + Marina 02 ies.jpg|Марина на реката Емс
Податотека:Walchum - Bischofsweg + Denkmalsweg + Kriegerdenkmal (Wache Walchum) 01 ies.jpg|Куќи во селото


## Наводи

## Надворешни врски

Категорија:Емсланд
Категорија:Општини во Долна Саксонија
Хеде (Емсланд)

**Хеде** () — општина во округот Емсланд, во сојузната покраина Долна Саксонија, Германија.

## Географија
### Местоположба

Општината Хеде се наоѓа во северниот дел на Емсланд, западно од реката Емс.

### Соседни општини

Соседни општини се: на север е општината Реде и градот Папенбург, на исток се општините Лее и Дерпен, на југ е општината Дерзум. На запад се граничи со Холандија.

## Галерија


Податотека:2013-05-03 Fotoflug Leer Papenburg DSCF6993.jpg|Брана кај Хеде
Податотека:Sankt-Marien-Kirche in Heede.JPG|Црква „Св. Богородица“ во Хеде
Податотека:Heede - Pinnincks-Platz + Backhaus + Haus Kappen 02 ies.jpg|Локален музеј
Податотека:Heede - Am Markt - Haus des Bürgers + Wäägehüüsken 01 ies.jpg|Општинското собрание


## Наводи

## Надворешни врски

Категорија:Емсланд
Категорија:Општини во Долна Саксонија
Клузе

**Клузе** () — општина во округот Емсланд, во сојузната покраина Долна Саксонија, Германија.

## Географија
### Местоположба

Општината Клузе се наоѓа на реката Емс, десет километри источно од холандската граница на половина пат помеѓу окружниот град Мепен на југ и градот Папенбург на север.

### Соседни општини

Соседни општини се: на север е општината Дерпен, на исток е општината Випинген, на југ се општините Ренкенберге, Фрезенбург и Зуструм во општинската заедница Латен, на запад се општините Валхум и Дерзум.

## Галерија


Податотека:Kluse - Steinbild - Schulstraße+Marschweg - Niedersachsenhaus 01 ies.jpg|Долносаксонска куќа
Податотека:Kluse - Steinbild - Kirchstraße - St. Georg 09 ies.jpg|Црквата „Св. Ѓорѓи“ во Штајнбилд


## Наводи

## Надворешни врски

Категорија:Емсланд
Категорија:Општини во Долна Саксонија
Лее (Емсланд)

**Лее** () — општина во округот Емсланд, во сојузната покраина Долна Саксонија, Германија.

## Географија
### Местоположба

Општината Лее се наоѓа во северниот дел на округот помеѓу градот Папенбург и окружниот град Мепен. Таа е опкружена од реките Емс, Дефер и Лаке.

### Соседни општини

Северно од Лее на околу десет километри се наоѓа градот Папенбург. Источно од Лее се наоѓа општината Нојлее, на околу шест километри. На иста оддалеченост се наоѓаат и општината Хеде на запад и општината Дерпен на југ.

## Галерија


Податотека:Lehe - Dorfstraße - Grundschule 01 ies.jpg|Основното училиште
Податотека:Lehe - Goldfischdever+Seitenkanal - Yachthafen Dörpen-Lehe 15 ies.jpg|Пристаниште за јахти


## Наводи

## Надворешни врски

Категорија:Емсланд
Категорија:Општини во Долна Саксонија
Бакнежот на Јуда (филм од 1954)

**„Бакнежот на Јуда“** (шпански: *El beso de Judas*) — шпански филм од 1954 година, во режија на Рафаел Хил (Rafael Gil), кој е автор и на сценариото, заедно со Висенте Ескрива (Vicente Escrivá). Главните улоги ги играат: Рафаел Ривељес (Rafael Rivelles), Франсиско Рабал (Francisco Rabal), Жерард Тихи (Gérard Tichy), Фернандо Санчо (Fernando Sancho) и Хосе Нието (José Nieto). На Венецијанскиот филмски фестивал, филмот бил номиниран за наградата „Златен лав“. 

## Синопсис
Во филмот се прикажува животот на Исус Христос (го игра Нието) низ приказната на неговиот ученик Јуда Искариотски (го игра Ривељес). Во филмот, Јуда е прикажан како алчен човек кој го следи Исус со намера да стане моќен човек. Меѓутоа, најпосле, тој се разочарува од учењето на Исус, кој целосно се оддалечува од световните и политичките интереси. Затоа, на крајот, Јуда одлучува да го предаде својoт учител...

## Наводи

Категорија:Шпански филмови
Категорија:Филмови од 1954 година
Категорија:Црно-бели филмови
Категорија:Филмови на шпански јазик
Категорија:Филмови на Рафаел Хил
Категорија:Филмови со Рафаел Ривељес
Категорија:Филмови со Хосе Нието
Категорија:Филмови со Франсиско Рабал
Категорија:Филмови со Жерард Тихи
Категорија:Филмови со Фернандо Санчо
Категорија:Религиoзни филмови
Категорија:Библиски филмови
Категорија:Филмови за Исус Христос
Категорија:Филмови чие дејствие се одвива во Израел
Ќоселерски манастир

**Ќоселерски манастир „Св. Григориј Палама“** () — манастир кај селото Ќоселер, Леринско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Манастирот е сместен на 725&nbsp;м.н.в. во подножјето на планината Каракамен, меѓу селата Ќоселер и Коларица, Општина Суровичево. Основан е во 2004 г. од митрополитот Теоклит Лерински.

## Поврзано
* Леринско-преспанско-еордејска епархија

## Наводи

Категорија:Цркви во Суровичево (општина)
Категорија:Манастири во Леринско-преспанско-еордејската епархија
Категорија:Цркви во Леринско-преспанско-еордејската епархија
Категорија:Појавено во 2004 година
Операцијата Тицијан

**„Операцијата Тицијан“** (српски: *Операција Тицијан*) — филм на режисерот Радош Новаковиќ од 1963 година. Главните улоги ги играат: Вилијам Камбел, Раде Марковиќ, Ирена Просен, Петрик Меги и Драгомир Фелба. 

## Синопсис
Во едно мало приморско место, во текот на туристичката сезона е убиен Уго Боначиќ. Истрагата што ја води инспекторот на криминалистичката управа го упатува на необичниот странец во бел костум, кој пристигнал во градот заедно со американската репрезентаца за подводен риболов. Во текот на истрагата, инспекторот открил дека Уго имал копија на една Тицијанова слика за која е поврзана необична легенда. На тој начин, конечно се разјаснува новата варијанта на старата легенда за сликата. 

## Наводи

Категорија:Југословенски филмови
Категорија:Српски филмови
Категорија:Црно-бели филмови
Категорија:Филмови на Радош Новаковиќ
Категорија:Филмови со Вилијам Камбел
Категорија:Филмови со Ирена Просен
Категорија:Филмови со Раде Марковиќ
Категорија:Филмови со Патрик Меги
Категорија:Филмови со Драгомир Фелба
Категорија:Филмови на српски јазик
Категорија:Филмови на српскохрватски јазик
Категорија:Филмови од 1963 година
Категорија:Криминалистички филмови
Категорија:Филмови поврзани со убиства
Шаховска треска

мини|Филм „Шаховска треска“.
**„Шаховска треска“** (руски: *Шахматная горячка*) — филм на режисерите Всеволд Пудовкин и Николај Шпиковски (кој е автор на сценариото) од 1925 година. Филмот е посветен на шаховскиот турнир, одржан во Москва во 1925 година, а во него играат: Ана Земцова, Владимир Фогел, Хосе Раул Капабланка итн.

## Наводи

Категорија:Руски филмови
Категорија:Советски филмови
Категорија:Филмови од 1925 година
Категорија:Неми филмови
Категорија:Црно-бели филмови
Категорија:Филмски комедии
Категорија:Филмови на Всеволд Пудовкин
Категорија:Филмови чие дејствие се одвива во Москва
Категорија:Филмови на Николај Шпиковски
Категорија:Спортски филмови
Категорија:Филмови од 1926 година
Калин Камен (езеро)

**Калин Камен** — вештачко езеро сместено на местото на некогашното историско истоимено село и под истоимениот планински врв на Осоговските Планини.

## Туризам

Месноста е доста посетувана од домашни туристи и локални жители на Крива Паланка, а околу самото езеро се подигнати летниковци и клупи.

Месноста има потенцијал и може да поддржи туристичко-рекреативни активности, најмногу поради достапниот асфалтен пат и поставеноста на теренот, но освен викенд-куќи, не постојат објекти за сместување на организирани групи на туристи.

## Галерија

Податотека:Поглед на езерото Калин Камен.jpg|Поглед на езерото
Податотека:Kalin Kamen Juli 2011 (10).JPG|Овци на брегот на езерото


## Поврзано
* Калин Камен

## Наводи

## Надворешни врски

Категорија:Калин Камен
Категорија:Вештачки езера во Македонија
Црква „Св. Атанасиј“ - Ранци

**Свети Атанасиј** — преродбеничка црква во селото Ранци, Кајларско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Црквата е изградена во 1874 или 1887 година. Овој гробишен храм е сместен на северозападниот кај на селото и е најстарата од опсанатите цркви во селото. Претставува еднокорабна, едноапсидна, бескуполна камена базилика — тип исклучително распространет на подрачјето на Каракамен во тоа време.

## Поврзано
* Леринско-преспанско-еордејска епархија

## Наводи

Атанасиј, Ранци
Атанасиј, Ранци
Категорија:Појавено во 1874 година
Лерински манастир

**Лерински манастир „Св. Августин“** () — женски манастир кај градот Лерин, Егејска Македонија. Влегува во состав на Леринско-преспанско-еордејската епархија на Цариградската патријаршија.

Манастирот е основан во 1999 г. од митрополитот Августин Лерински и е посветен на Свети Августин. Се наоѓа во северниот дел на градот, до парохиската црква „Св. Петка“. Манастирската црква „Св. Августин“ е новоградба.

## Поврзано
* Леринско-преспанско-еордејска епархија

## Наводи

Категорија:Цркви во Лерин
Категорија:Манастири во Леринско-преспанско-еордејската епархија
Категорија:Цркви во Леринско-преспанско-еордејската епархија
Категорија:Згради и градби во Лерин
Категорија:Појавено во 1999 година
Нојбергер

**Нојбергер** () — општина во округот Емсланд, во сојузната покраина Долна Саксонија, Германија.

## Географија
### Местоположба

Нојбергер се наоѓа во Емсланд на северозападниот раб од ридскиот масив Химлинг помеѓу градовите Папенбург на север и Мепен на југ, како и помеѓу општините Дерпен на запад и Зурволд на исток. Непосредно западно од местото се наоѓа северниот дел од пробната пруга за магнетнолебдечки воз „Трансрапид“.

### Соседни општини

Соседни општини се: на североисток е општината Зурволд во општинската заедница Нордхимлинг, на југоисток е општината Бергер во општинската заедница Зегел, на југ е општината Випинген и на запад е општината Дерпен.

## Наводи

## Надворешни врски

Категорија:Емсланд
Категорија:Општини во Долна Саксонија
Лангански манастир

**Лангански манастир „Св. Петка“** — манастир кај селото Ланга, Кајларско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Манастирот е изграден врз темелите на византиска црква, откриени во 1932 г. од една селанка. Најпрвин тука е изграден мал храм, кој во 1966 г. е претворен во манастир од митрополитот Василиј Лерински. Во текот на следните десетлетија тој доживеал расцут под водство на владиката Августин Лерински.

## Поврзано
* Леринско-преспанско-еордејска епархија

## Наводи

Категорија:Цркви во Еордеја
Категорија:Манастири во Леринско-преспанско-еордејската епархија
Категорија:Цркви во Леринско-преспанско-еордејската епархија
Категорија:Појавено во 1966 година
Критично живеалиште

**Критичното живеалиште** ― живеалиште од суштинско значење за зачувување на наведените видови, иако областа всушност не мора да биде окупирана од видот во моментот кога е назначен. Ова е специфичен поим и ознака во рамките на Законот за загрозени видови на САД. Спротивно на вообичаеното верување, определувањето област како критично живеалиште не ја исклучува таа област од развој. Наместо тоа, критичната ознака на живеалиште влијае само на активностите на сојузната агенција. Таквите активности вклучуваат активности или активности финансирани од сојузно ниво за кои е потребна сојузна дозвола.

## Постапка на назначување
Критичното живеалиште мора да биде одредено за сите загрозени видови и загрозени видови според Законот за загрозени видови, со одредени специфицирани исклучоци. Означувањето на критичните живеалишта мора да се заснова на најдобрите достапни научни информации и во отворен јавен процес во одредени временски рамки. Освен ако не се смета дека е неопходно за континуираното постоење на видот, критичното живеалиште не ја опфаќа целата географска област окупирана од еден вид. Земјиштата на Министерството за одбрана исто така се ослободени од означување како критично живеалиште. И јавното и приватното земјиште може да се наведат како критично живеалиште.

Критичната ознака на живеалиште не поставува резерват или засолниште; се применува само кога се вклучени Федерално финансирање, дозволи или проекти. Според делот 7 од Законот за загрозени видови, сите сојузни агенции мора да се погрижат сите дејства што ги овластуваат, финансираат или спроведуваат веројатно да не го загрозат натамошното постоење на наведениот вид или да го уништат или негативно да го изменат неговото назначено критично живеалиште.

## Размислувања
Пред да се назначи критичното живеалиште, мора внимателно да се разгледаат економските влијанија, влијанијата врз националната безбедност и другите релевантни влијанија од назначувањето на одредена област како критично живеалиште. Областа може да биде исклучена од критичното живеалиште ако придобивките од исклучувањето ги надминуваат придобивките од назначувањето, освен ако исклучувањето на областа ќе резултира со исчезнување на односниот вид.

Критичните барања за живеалиштата не се однесуваат на граѓаните кои се занимаваат со активности на приватно земјиште што не вклучува Сојузна агенција. Меѓутоа, ако активност на имот имот бара акција од страна на Федералната агенција (како заем, зголемување на тековите за наводнување, дозволи од сојузна агенција итн.), тогаш Сојузната агенција мора да се погрижи дека акцијата нема негативно да го измени назначеното критично живеалиште.

## Поврзано

* План за зачувување на живеалиштата
* Зачувување на живеалиштата
* Коридор на живеалиште
* Уништување на живеалиштата
* Фрагментација на живеалиштата
* Екологија за реставрација

## Наводи

## Книжевност

*  

Категорија:Еколошко право
Категорија:Загрозени видови
Категорија:Живеалишта (екологија)
Категорија:Терминологија на животна средина
Инспектор (филм од 1965)

**„Инспектор“** — југословенски филм од 1965 година, во режија на Мило Ѓукановиќ. Главните улоги ги играат: Слободан Перовиќ, Снежана Никшиќ, Љубиша Самарџиќ, Павле Вуисиќ, Љуба Тадиќ, Здравка Крстуловиќ. На Пулскиот филмски фестивал, Ѓукановиќ ја освоил специјалната награда за режија.

## Синопсис
Бода случајно наоѓа легитимација со која се претставува како инспектор за стопански криминал. Така, тој запаѓа во разни сплетки, но истовремено открива голема проневера во едно претпријатие и помага во фаќањето на виновникот. Тоа му овозможува да се спаси себеси од затворската казна, откако се дознава дека тој не е вистински инспектор.

## Наводи

Категорија:Југословенски филмови
Категорија:Српски филмови
Категорија:Црно-бели филмови
Категорија:Филмови на Мило Ѓукановиќ
Категорија:Филмови со Слободан Перовиќ
Категорија:Филмови со Снежана Никшиќ
Категорија:Филмови со Павле Вуисиќ
Категорија:Филмови со Љубиша Самарџиќ
Категорија:Филмови со Љуба Тадиќ
Категорија:Филмови со Здравка Крстуловиќ
Категорија:Филмови на српски јазик
Категорија:Филмови на српскохрватски јазик
Категорија:Филмски комедии
Категорија:Филмови од 1965 година
Агенција на Република Словенија за животна средина

**Агенцијата на Република Словенија за животна средина** (словенечки: *Agencija Republike Slovenije za okolje* или АРСО) ― главната организација за животна средина во Република Словенија. Основана е во 2001 година со реорганизација на Хидрометеоролошкиот завод на Словенија. Од 2012 година е дел од Министерството за земјоделство и животна средина; претходно било дел од Министерството за животна средина и просторно планирање. Од мај 2012 година, нејзин генерален директор е Силво Жлебир. Опсегот на должности на оваа организација се во областа на следење, анализа и предвидување на природните појави и процеси во животната средина и намалување на опасноста за луѓето и нивниот имот и тоа:

* национална служба за метеорологија
* национална служба за хидрологија
* национална служба за сеизмологија
* следење на загадувањето на животната средина и обезбедување квалитетни јавни податоци за животната средина
* ги остваруваат барањата за заштита на животната средина, кои произлегуваат од насилните регулативи, зачувувањето на природните ресурси, биоразновидноста и обезбедувањето одржлив развој на земјата.

## Наводи

## Надворешни врски

* 
* Ние сме дел од околината, животната средина е дел од нас (Презентациска книшка) . Агенција на Република Словенија за животна средина. август 2006 година. Посетено на 17 април 2022 година.

Категорија:Појавено во 2001 година во Словенија
Категорија:Агенции за животна средина
Категорија:Владини агенции појавени во 2001 година
Категорија:Бежиград
Категорија:Организации за животна средина со седиште во Словенија
Категорија:Огранизации со седиште во Љубљана
Категорија:Владини агенции на Словенија
Категорија:Владини метеролошки агенции во Европа
Категорија:Животната средина во Словенија
Црква „Рождество на Пресвета Богородица“ - Долно Клештино

**Рождество на Пресвета Богородица** () — преродбеничка црква во селото Долно Клештино, Леринско, Егејска Македонија. Влегува во состав на Леринско-преспанско-еордејската епархија на Цариградската патријаршија.
[мини|лево|Фреска со казните на грешниците во [пеколот.]]
Според ктиторскиот натпис, црквата е изградена за време на митрополитот Неофит Мeгленски, веројатно во 1835 г. Според месното предание, на тоа место имало постар храм. Според други податоци, подигната е во 1820 г.

Црквата претставува еднокорабен храм со полукружна апсида, женска црква на запад и трем на запад и југ. Живописана е со фрески од 1844 г., дело на зографот Јован од тесалискиот град Трново според натписот на јужната влезна врата. Подоцна се зографисани претставите на пророците во осумаголната псевдокупола и фреската на Архангелите на јужниот ѕид однадвор.

Црквата е прогласена за заштитен споменик на културата во 1995 г.

Во црквата се чуваат антички мермерни плочи со релјефи. Една од нив, чувана до 1912&nbsp;г., имала димензии од 1 × 0,8&nbsp;м и релјефен приказ на петчлено семејство со натпис *Δώρον Δωροθέω* („Давам дар“).

## Поврзано
* Леринско-преспанско-еордејска епархија

## Наводи

## Надворешни врски

Богородица, Долно Клештино
Богородица, Долно Клештино
Категорија:Споменици на културата во Лерин (општина)
Категорија:Појавено во 1835 година
Азербејџанска национална библиотека

**Азербејџанска национална библиотека "Мирза Фатали Ахундов"** () — национална библиотека на Азербејџан, се наоѓа во Баку. Основана е во 1922 година. Името го носи по Мирза Фатали Ахундов, азербејџански драматург и филозоф. Националната библиотека располага со повеќе од 7 милиони книги, од најразлилни области.

## Надворешни врски
* Азербејџанска национална библиотека   

Азербејџан
Национална
Категорија:Згради и градби во Баку
Категорија:Култура на Баку
Категорија:Образованието во Баку
’Рбет (филм)

**’Рбет** (српски: *Кичма*) — филм на режисерот Влатко Гилиќ од 1975 година. Главните улоги ги играат: Драган Николиќ, Предраг Лаковиќ, Мира Бањац, Милутин Бутковиќ, Јелисавета Сека Саблиќ, Нада Шкрињар, Мирољуб Лешо, Неда Спасојевиќ, Рената Улмански, Драгомир Фелба и Данило Бата Стојковиќ.

## Синопсис
Една ноќ, група облакодери кои личат на тврдина е обвиткана од смог, а тоа предизвикува паника меѓу станарите. Заедничката опасност ги открива истрошените меѓучовечки односи, себичноста, недостатокот од љубов. Истовремено, таквата состојба ја враќа смислата за универзалностна на човечката егзистенција, за хуманизмот и сочувството со другите луѓе.

## Наводи

Категорија:Југословенски филмови
Категорија:Српски филмови
Категорија:Филмови од 1975 година
Категорија:Филмови на српски јазик
Категорија:Филмови на српскохрватски јазик
Категорија:Филмови со Драган Николиќ
Категорија:Филмови на Влатко Гилиќ
Категорија:Филмови со Јелисавета Сека Саблиќ
Категорија:Филмови со Предраг Лаковиќ
Категорија:Филмови со Мира Бањац
Категорија:Филмови со Милутин Бутковиќ
Категорија:Хорор филмови
Категорија:Филмови со Нада Шкрињар	
Категорија:Филмови со Мирољуб Лешо
Категорија:Филмови со Неда Спасојевиќ
Категорија:Филмови со Рената Улмански
Категорија:Филмови со Драгомир Фелба	
Категорија:Филмови со Данило Бата Стојковиќ
Божјата војна (филм)

**„Божјата војна“** (шпански: *La guerra de Dios*) — шпански филм од 1953 година, во режија на Рафаел Хил (Rafael Gil), по сценариото на  Висенте Ескрива (Vicente Escrivá) и Рамон Д. Фаралдо (Ramón D. Faraldo). Главните улоги ги играат: Клод Ледју (Claude Laydu), Франсиско Рабал (Francisco Rabal), Хосе Марко Даво (José Marco Davó), Фернандо Санчо (Fernando Sancho), Жерард Тихи (Gérard Tichy) и Алберто Ромеа (Alberto Romea). На Венецијанскиот филмски фестивал, филмот ја освоил наградата „Бронзен лав“, а на првото издание на филмскиот фестивал во Сан Себастијан ја освоил Големата награда. 

## Синопсис
На почетокот на 1930-тите, еден млад свештеник е испратен во сиромашно рударско село со цел на жителите да им помогне да ја пронајдат верата во бога.

## Наводи

Категорија:Шпански филмови
Категорија:Филмови од 1953 година
Категорија:Црно-бели филмови
Категорија:Филмови на шпански јазик
Категорија:Филмови на Рафаел Хил
Категорија:Филмови со Алберто Ромеа
Категорија:Филмови со Клод Ледју
Категорија:Филмови со Хосе Марко Даво
Категорија:Филмови со Франсиско Рабал
Категорија:Филмови со Жерард Тихи
Категорија:Филмови со Фернандо Санчо
Категорија:Религиoзни филмови
Категорија:Филмови за свештеници
Категорија:Филмови чие дејствие се одвива во Шпанија
Куќа на ул. „Кирил и Методиј“ бр. 22 (Битола)

**Куќа на ул. „Кирил и Методиј“ бр. 22** — архитектонско обележје во градот Битола, заведена како културно наследство на Македонија во **Списокот на заштитени добра** на Министерството за култура под реден број 30 во Битола.

## Наводи

Категорија:Згради и градби во Битола
Амстел Голд Рејс 2022

**Амстел Голд Рејс 2022** — 56. издание на велосипедската еднодневна трка Амстел Голд Рејс, која се одржала на 10 април како четиринаесетти настан во сезоната на Светската турнеја.

Трката била освоена од Михал Квјатковски во фото-завршница со Беноа Конфруа.

## Екипи

Бидејќи Амстел Голд Рејс е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Седум професионални континентални екипи биле дополнително поканети, со што била заокружена главната група од 25 екипи.

## Поредок
### Завршен пласман

## Список на учесници

## Наводи

## Надворешни врски
* 
* 

Категорија:Амстел Голд Рејс
Категорија:Светска турнеја на UCI 2022
Категорија:Холандија во 2022 година
Кумарџилар ан

мини|Кумарџилар ан по реставрацијата во 2016 година
десно|мини|250x250пкс| Анот во 2008 г
мини|Анот во 2025 г.
**Кумарџилар ан** — каравансарај сместен во Северна Никозија, Северен Кипар. Не е познато кога точно е изграден но се смета дека е изграден околу крајот на 17 век, е многу помала и скромна во споредба со Бујук ан (Големиот ан). Слично на сите карвансараи, влезот води до двор на отворено, кој е опкружен со двокатна зграда, која содржи 56 соби. Оние од горниот кат биле користени од патниците, додека оние од приземјето биле користени за нивните животни и предмети. Кумарџилар ан бил во лоша состојба, до опасност од колапс. Напорите за реставрација на зградата биле отежнати, поради недостиг на средства.

Во јануари 2018 година, Кумарџилар ан бил целосно реставриран и се користи како кафуле/ресторан, како и мали продавници кои продаваат локални производи.

Според Хашмет Музафер Гуркан, вратата на каравенсарајот „несомнено“ припаѓала на латинска зграда. Во една хипотеза за неговото име се наведува дека првично се викал „Кумбараџилар Хани“, по поделба на османлиската војска, „кумбараџилар“. Анот низ документите се среќава и како „Ќучук ан“ („Мала гостилница“) од 1881 година, а Руперт Гунис во 1936 година напишал дека се нарекува „ан на патувачките музичари“.

## Наводи

Категорија:Отомански карвансараи во Кипар
Категорија:Згради и градби во Никозија
Категорија:Хотели во Кипар
Црква „Св. Никола“ - Петерско

мини|десно|Детаљ од иконостасот.
**Свети Никола** () — црква во селото Петерско, Леринско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Храмот се наоѓа во северниот дел на селото, во подножјето на ридот Курија. Изграден е во 1776 г. од камен, користејќи материјал од околните антички урнатини. Имал улога на парохиски храм на Петерско до 1972 г. Бидејќи селото било под двете пропаганди, во 1880 г. во црквата наизменично доаѓале свештеници на Бугарската егзархија и на Цариградската патријаршија. Во 1895 г. овој храм станал наполно патријаршиски.

Црквата е трикорабна базилика со дрвен покрив, нартекс и женска црква над него. Зачуван е дел од оригиналниот живопис во апсидата, во жртвеникот и на дел од јужниот ѕид на наосот. Тие датираат од 1840 г. — период во кој во Леринско работеле зографи од епирското село Кионат. Ви храмот се чуваат 64 икони од XVIII – XIX век, повеќето од кои стојат на дрвениот иконостас. Шест од нив имаат напишан датум — една од 1776 г. со резбана рамка и 5 од почетокот на XIX век. Иконостасот има два реда апостолски икони, царски двери и дел од оригиналниот иконостас од XVIII век.

Камбанаријата е одделна куловидна камена градба северозападно од црквата.

Црквата заедно со камбанаријата е прогласена за заштитен споменик на културата во 1992 г.

## Поврзано
* Леринско-преспанско-еордејска епархија

## Наводи

Никола, Петерско
Никола, Петерско
Категорија:Споменици на културата во Суровичево (општина)
Категорија:Појавено во 1776 година
Лаша Бекаури

**Лаша Бекаури** (роден на 26 јули 2000) — грузиски џудист. Тој го освоил златниот медал во дисциплината до 90 килограми за мажи на Летните олимписки игри 2020 во Токио, Јапонија. Тој исто така го освоил златниот медал во неговата дисциплина на Светскиот мастерс во џудо во 2019 година и на Европското првенство во џудо во 2021 година.

## Кариера
Тој го освоил сребрениот медал во дисциплината до 90 килограми за мажи на Летната универзијада 2019 година што се одржала во Неапол, Италија. Истата година, тој го освоил златниот медал во дисциплината до 90 килограми за мажи на светскиот мастерс во џудо 2019 година што се одржал во Кингдао, Кина.

Тој освоил еден од бронзените медали во дисциплината до 90 килограми за мажи на Светскиот мастерс во џудо 2021 година што се одржал во Доха, Катар. Еден месец подоцна, тој го освоил златниот медал во неговата дисциплина на џудо Грен слем Тел Авив 2021 година одржан во Тел Авив, Израел. Неколку месеци подоцна, тој исто така го освоил златниот медал во својата дисциплина на Европското првенство во џудо во 2021 година што се одржало во Лисабон, Португалија.

## Наводи

Категорија:Живи луѓе
Категорија:Родени во 2000 година
Црква „Успение на Пресвета Богородица“ - Горничево

**Успение на Пресвета Богородица** () — црква во селото Горничево, Леринско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Црквата е изградена во XIX век и се наоѓа во западниот дел на селото. Претставува трикорабна базилика со камбанарија на запад. Внатре има убав резбан иконостас и 29 вредни икони — 21 од XIX век (меѓу нив четири од 1897 г.) и 6 од почетокот на XX век. Се чува и евангелие со сребрена опкова од 1793 г.

## Поврзано
* Леринско-преспанско-еордејска епархија

## Наводи

Богородица, Горничево
Богородица, Горничево
Црква „Св. Никола“ - Коман

**Свети Никола** () — црква во селото Коман, Кајларско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Црквата е изградена во 1858 г. Има одлично зачувана внатрешност од времето на преродбата, како и убав живопис од последната четвртина на XIX век.

## Поврзано
* Леринско-преспанско-еордејска епархија

## Наводи

Никола, Коман
Никола, Коман
Категорија:Појавено во 1858 година
Црква „Св. Троица“ - Бел Камен

**Света Троица** () — црква во селото Бел Камен, Леринско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Црквата е изградена во 1853 г. Претставува куполна базилика. Има убав резбан и насликан иконостас. Тој е живописуван заедно со фреските од меси зографи кои работеле на Света Гора, од каде е донесена покровителската икона на Светото Тројство.

За време на грчката вооружена пропаганда во Македонија во храмот се криело оружје. Црквата е уништена од германски единици на 4 април 1944 г. заедно со целото село, а од храмот останала само камбанаријата.

Во 1958 г. во урнатините на храмот е изградена помала црква со истото име.

## Поврзано
* Леринско-преспанско-еордејска епархија

## Наводи

Троица, Бел Камен
Троица, Бел Камен
Категорија:Појавено во 1853 година
Црква „Св. Петка“ - Орово

**Света Петка** () — црква во селото Орово, Леринско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Црквата е изградена во 1899 година. Претставува пример за духовната архитектура од тоа време.

Прогласена е за заштитен споменик на културата во 1987 г.

## Поврзано
* Леринско-преспанско-еордејска епархија

## Наводи

Петка, Орово
Петка, Орово
Категорија:Споменици на културата во Преспа (општина)
Категорија:Појавено во 1899 година
Црква „Св. Преображение“ - Штрково

**Свето Преображение** или **Св. Спас** () — црква во селото Штрково, Леринско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Црквата е изградена во 1591 г. Има вреден живопис од истото време.

Во 1970 г. црквата е прогласена за споменик на културата.


Saint Nicholas Church in Platy Shtarkovo Fresco, 1591.jpg | Носење на крстот
Transfiguration Church in Shtarkovo Crucifixion Fresco.jpg | Распетие
Descent from the Cross Painting from Transfiguration Church in Shtarkovo Platy, 1591.jpg | Симнување од крстот
Transfiguration Church in Shtarkovo Epitaphios Fresco.jpg | Плаштеница Христова


## Поврзано
* Леринско-преспанско-еордејска епархија

## Наводи

## Надворешни врски

Преображение, Штрково
Преображение, Штрково
Категорија:Споменици на културата во Преспа (општина)
Категорија:Појавено во 1591 година
Црква „Св. Петка“ - Л’нки

**Света Петка** () — црква во селото Л’нки, Преспанско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Црквата е изградена во XVIII век и доградувана на запад во XIX век. Претставува еднокорабен храм во поствизантиски стил.

Во 1996 г. црквата е прогласена за споменик на културата.

## Поврзано
* Леринско-преспанско-еордејска епархија

## Наводи

Петка, Лнки
Петка, Лнки
Категорија:Споменици на културата во Преспа (општина)
Чаршија-црква

**Чаршија-црква** () — ранохристијанска црква во селото Катраница, Кајларско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Урнатините на црквата се наоѓаат на 4&nbsp;км источно од Катраница. Храмот претставува базилика со апсида.

## Поврзано
* Леринско-преспанско-еордејска епархија

## Наводи

Категорија:Цркви во Еордеја
Категорија:Цркви во Леринско-преспанско-еордејската епархија
Категорија:Археолошки наоѓалишта во Егејска Македонија
Црква „Св. Атанасиј“ - Герман

**Свети Атанасиј** () — црква во селото Герман, Преспанско, Егејска Македонија. Влегува во состав на Леринско-преспанско-еордејската епархија на Цариградската патријаршија.

Црквата е изградена во 1816 г. Претставува мал еднокорабен храм. Има вредни икони од истиот период. Јужната и северната страна на храмот се живописани со наивистички фрески.

Во 1962 г. црквата е прогласена за споменик на културата.


Agios Germanos St Athanasius Church St Peter Icon 1816.JPG | Икона на Апостол Павле, 1816 г.
Agios Germanos St Athanasius Church Chirist Icon 1816.JPG | Икона на Исус Христос, 1816 г.
Macedonian Museums-11-Arx Florinas-52.jpg | Царските двери на црквата во Леринскиот археолошки музеј


## Поврзано
* Леринско-преспанско-еордејска епархија

## Наводи

## Надворешни врски

Атанасиј, Герман
Атанасиј, Герман
Категорија:Споменици на културата во Преспа (општина)
Категорија:Појавено во 1816 година
Црква „Св. Јован Претеча“ - Пожарско

**Свети Јован Претеча** () — црква кај селото Пожарско, Мегленско, Егејска Македонија. Влегува во состав на Воденско-постолско-мегленската епархија на Цариградската патријаршија.
мини|лево|Фреска од црквата
Според преданието, црквата е изградена околу 1800 г., но архитектонските особености укажуваат на средината на XIX век. Претставува трикорабна базилика со женска црква и трем на запад и југ. Има три влеза — два од југ и еден од запад. Прозорците се мали. Самостојната кула-камбанарија на запад од храмот подоцна е урната. Женската црква на запад има убав дрвен парапет со решетки. Столбовите се дрвени и малтерисани. Царските двери се резбани. Црквата е живописана во последните десетлетија на XIX век. Над јужниот влез однадвор има фреска на покровителот Јован Претеча. Забележителна е преносливата икона на Архангел Михаил од 1871 г.

Црквата е прогласена за историски споменик на 5 април 1999 г.

## Поврзано
* Воденско-постолско-мегленска епархија

## Наводи

## Надворешни врски

Јован Претеча, Пожарско
Јован Претеча, Пожарско
Категорија:Споменици на културата во Меглен
LeoBank

**LeoBank** е првата азербејџанска необанка изградена и лансирана врз основа на Унибанк во 2021 година.

Leobank беше развиена од компанијата Fintech Farm заедно со Unibank со цел да се развие дигитално банкарство во Азербејџан. Леобанк беше лансирана во август 2021 година, со кампања за претходна нарачка. Во ноември 2021 година банкарските картички станаа достапни за сите клиенти.

Со картичките на Leobank, клиентите можат да добијат кредитен лимит директно во апликацијата, да складираат лични средства, да добиваат кешбек и да вршат различни плаќања. Картичката може да се користи и како дебитна картичка. Во јануари 2022 година, бројот на клиенти на банката надмина 100.000.

Според извештајот на Унибанк за јануари 2022 година, мобилната апликација Леобанк ја користат 35.400 клиенти дневно; бројот на активни корисници неделно достигнува 81.000. Во периодот на работење, банката извршила повеќе од 3 милиони 200 илјади трансакции во вредност од повеќе од 200 милиони мани.

Симболот на банката е лав со виолетова грива.

## Наводи

Категорија:Банки во Азербејџан
Ињевски манастир „Св. Петка“

**Манастир „Св. Петка“** — манастир во југоисточниот дел на Македонија, во Радовишко Поле, во близина на селото Ињево.

## Историја
Манастирот бил основан со изградбата на манастирската црква којашто започнала во 1994 година, а била осветена во 1995 година.

## Градби
Во склоп на манастирот влегуваат една црква, конак, параклис, трпезарија, печка, бунар, чешми и помошни објекти.

### Црква „Света Петка“

Градбата на црквата претставува крстокуполен храм со осумаголна купола и полукружна апсида на источната страна.

## Галерија

Податотека:Saint Petka Church in Injevo.jpg|Манастирската црква
Податотека:Ињевски манастир „Св. Петка“ 4.jpg|Конакот
Податотека:Ињевски манастир „Св. Петка“ 10.jpg|Параклисот
Податотека:Ињевски манастир „Св. Петка“ 9.jpg|Трпезаријата
Податотека:Ињевски манастир „Св. Петка“ 7.jpg|Печка
Податотека:Ињевски манастир „Св. Петка“ 5.jpg|Постара чешма
Податотека:Ињевски манастир „Св. Петка“ 6.jpg|Понова чешма
Податотека:Ињевски манастир „Св. Петка“ 8.jpg|Бунар
Податотека:Ињевски манастир „Св. Петка“ 2.jpg|Помошни објекти
Податотека:Ињевски манастир „Св. Петка“ 3.jpg|Помошна градба


## Наводи

## Надворешни врски


Категорија:Ињево
Категорија:Манастири во Македонија
Категорија:Манастири на МПЦ
Категорија:Манастири во Брегалничката епархија
Воиславски манастир „Св. Илија“

**Манастир „Св. Илија“** — манастир во југоисточниот дел на Македонија, на североисточните падини на планината Смрдеш, во близина на селото Воиславци.

## Градби
Во склоп на манастирот влегуваат две цркви и конак.

### Црква „Свети Илија“ (стара)

Градбата на црквата е со правоаголна основа и мала плитка апсида на источната страна.

### Црква „Свети Илија“ (нова)

Градбата на црквата претставува крстокуполен храм со осумаголна купола и полукружна апсида на источната страна.

## Галерија

Податотека:Стара црква „Св. Илија“ - Воиславци.jpg|Старата црква
Податотека:Нова црква „Св. Илија“ - Воиславци.jpg|Новата црква
Податотека:Воиславски манастир (Св. Илија) 2.jpg|Конакот


## Надворешни врски


Категорија:Воиславци
Категорија:Манастири во Македонија
Категорија:Манастири на МПЦ
Категорија:Манастири во Брегалничката епархија